חשמל בשטח מקוהלר | אגריניוז
Home ציוד ואביזרים גנרטורים ומדחסים חשמל בשטח מקוהלר
חשמל בשטח מקוהלר
פורסם ב: מרץ 21, 2014 In: גנרטורים ומדחסים
גנרטור Kohler PRO12.3 EFI
קוהלר האמריקאית משיקה גנרטור נייד חדש בשם PRO12.3 EFI, אשר בהתאם לשמו – מצויד במנוע קוהלר בנפח 694 סמ"ק, המייצר הספק מרבי של 12.3 קילו-ואט (כ-16.8 כ"ס) עם מערכת הזרקת דלק; לטענת קוהלר מדובר בגנרטור היחיד בסגמנט זה המצויד במנוע מוזרק, מה שמתיימר להוביל לחיסכון משמעותי בצריכת הדלק בהשוואה לגנראטורים סטנדרטיים מקבילים.
ה-PRO12.3 EFI החדש מיועד לתפקד בשטח לאורך זמן ובמשימות אינטנסיביות ודורשניות. ההספק הרציף של הגנרטור עומד על 10.5 קילו-ואט (כ-14.3 כ"ס) והוא מצויד ביציאת AC בתפוקה של 120/240 V 12300 מקסימאליים. ממדי הגנרטור הם אורך של 89.2 ס"מ, רוחב 56.9 ס"מ וגובה 77 ס"מ. משקל הקוהלר PRO12.3 EFI עומד על 139 ק"ג לא קלילים, אך עדיין מאפשרים ניידות נוחה על נגרר הנגרר על ידי UTV או טרקטורון, ארגז ה-UTV וכמובן כל טנדר סטנדרטי. נפח מיכל הדלק הוא 30 ליטר והוא מסוגל לעבוד בחצי עוצמה במשך 10 שעות רצוף על אותו המיכל.
היצרנית טוענת כי הודות למנוע המוזרק והחסכוני ניתן לחסוך משמעותית בצריכת הדלק, כאשר הנתון אותו מסרה מדבר על כ-1.0$ לשעה (במחירי ארה"ב, מתבסס על כ-3.50$ לגלון דלק) ביחס לגנרטור סטנדרטי מקביל. לטענת קוהלר, למרות שמדובר במחיר רכישה הגבוה בכ-600$ ביחס לדגמים סטנדרטיים מקבילים (מחירו בארה"ב הוא 5,530$) עדיין מדובר בעסקה משתלמת שתחזיר את עצמה מהר יחסית.
Tags: אגריניוזגנרטורגנרטור Kohlerגנרטור חשמלגנרטור קוהלרחדשות בחקלאותחדשות חקלאותחדשות לחקלאיםמיכון חקלאיציוד חקלאיציוד מחנאותשפיר דניאל
נחשפו: אופל ויוארו ורנו טראפיק החדשות
100,000 טרקטורים לקלאאס